CLARRK
టీమిండియాను సొంతగడ్డపై ఓడించడం కష్టమే : క్లార్క్‌
సిడ్నీ: సొంతగడ్డపై టీమిండియాను ఓడించడం కష్టమేనని ఆస్ట్రేలియా మాజీ సారథి మైకెల్‌ క్లార్క్‌ అభిప్రాయపడ్డాడు. ఈ ఏడాది సెప్టెంబర్‌-అక్టోబర్‌ మధ్య ఆస్ట్రేలియా ఐదు వన్డేలు, మూడు టీ20ల కోసం భారత్‌ రానున్న విషయం తెలిసిందే. ఈ సందర్భంగా క్లార్క్‌ మాట్లాడుతూ…వన్డే-టెస్టు క్రికెట్‌ మధ్య చాలా వ్యత్యాసం ఉంది. వన్డే క్రికెట్‌లో కొంత ఎంటర్‌టైన్‌మెంట్‌ ఉంటుంది. భారత్‌ పర్యటనలో ఆసీస్‌ మంచి ప్రదర్శన చేసి విజయం సాధిస్తుందని భావిస్తున్నా. కొకపోతే ఇది కొంచెం కష్టమని తెలుసు. ఎందుకంటే భారత్‌ను సొంతగడ్డపై ఎదుర్కోవడం సవాల్‌తో కూడుకున్నది అని క్లార్క్‌ అన్నాడు. భారత్‌ క్రికెట్‌ జట్టు సారథి కోహ్లీ వ్యూహాన్ని గమనిస్తే….అతను టెస్టు కెప్టెన్సీ బాధ్యతలు స్వీకరించిన తర్వాత ఏ రెండు వరుస టెస్టు మ్యాచ్‌లకు ఒకే జట్టును ఎంచుకోలేదు. వెస్టిండీస్‌, శ్రీలంకను వారి సొంతగడ్డపై ఓడించి విజయాలు దక్కించుకున్నాడు. గత రెండేళ్లుగా నేను క్రికెట్‌కు దూరంగా ఉన్నాను. ప్రస్తుత భారత జట్టుపై నేను ఆడలేదు. కోహ్లీ జట్టును ఎంతో సమర్థవంతంగా ముందుకు నడిపిస్తున్నాడు. తన విజయపరంపరను ఇలాగే కొనసాగిస్తే ప్రపంచలోనే టీమిండియా నంబర్‌వన్‌ టీమ్‌గా నిలవడం ఖాయమని క్లార్క్‌ తెలిపాడు.